Source: https://hvgorac.hu/news_feed?page=324
Timestamp: 2020-01-22 12:09:25
Document Index: 17834917

Matched Legal Cases: ['Bíróság ', 'Kúria ', 'bíróság ', 'bíróság ', 'Kúria ', 'bíróság ', 'Bíróság ', 'bíróság ', 'bíróság ']

Pénzügyi jogszabályok módosítását kezdeményezi a kormány - Jelzáloghitelek és önkéntes nyugdíjpénztárakkal kapcsolatos módosítások
A kormány honlapján megjelent, jelzáloghitelekkel és önkéntes nyugdíjpénztárakkal kapcsolatos törvénymódosítás-tervezetek, valamint azok végrehajtási rendeleteinek a módosításai a fogyasztók széles körét érintik. A tervezetek más pénzügyi jellegű változásokat is tartalmaznak. A jelzáloghitelek kereskedelmi kommunikációja - a reklámja - nem kelthet téves várakozást a fogyasztóban - egyebek mellett ezzel az új szabállyal egészül ki a tervezet szerint a fogyasztóknak nyújtott hiteleket szabályozó törvény. A módosítás kimondja, hogy a hirdetésnek - többek között - tartalmaznia kell a hitel összegét, annak futamidejét, kamatát, valamint a teljes hiteldíj mutatót, a törlesztő részletet, továbbá azt is, hogy a futamidő alatt összesen mennyit fizet vissza a hitelezőnek a fogyasztó.
Bíróság előtt a mosonmagyaróvári kórházi haláleset ügye
Halált okozó, foglalkozás körében elkövetett gondatlan veszélyeztetés a vád a büntetőperben, amely a mosonmagyaróvári kórházban 2013 nyarán, műtét közben történt haláleset miatt indult. A vádirat szerint az orvosigáz-ellátó rendszer műszaki hibája okozta egy 62 éves nő halálát a Karolina kórházban 2013. július 26-án, mert a nőgyógyászati műtő felújításakor fordítva kötötték be az oxigén- és az altatógázcsöveket.
Régi- új vagyonjog, aktuális jogtörténet
A jogalkotó a Polgári Törvénykönyvről szóló 2013. évi V. törvény 6: 516 §-a értelmében az élettársak közötti törvényes vagyonjogi rendszerként a vagyonelkülönítés szabályait vezette be, mellyel alapjaiban változik nemcsak az élettársi vagyonközösség megosztása iránti per lefolytatásának a tényleges menete, hanem az az eddig ki nem mondott napi bírói és általános joggyakorlat is, miszerint lényegében analógiát alkalmazunk az élettársak vagyonjogi viszonyainak a rendezésénél a házassági vagyonjog körében ismert gyakorlatot véve alapul.
Szeged lett az Igazságügyi Szolgálatok Jogakadémiájának a székhelye
Trócsányi László igazságügyi miniszter a szakmai tevékenység színvonalának növekedését várja az újonnan létrejött intézménytől, az Igazságügyi Szolgálatok Jogakadémiájától. Az érintettek közé tartoznak a bírósági végrehajtók és az igazságügyi szakértők is.
Az MNB az összes eddig lezárult közérdekű pert megnyerte
A Magyar Nemzeti Bank jogerősen megnyerte az eddig lezárult közérdekű pereket, amelyet a forintalapú és tényleges devizahiteles elszámolást érintően 16 pénzügyi intézménnyel szemben indított áprilisban, hogy az érintett bankoknak a 2010. november 26. utáni időszakra vonatkozóan is kötelességük legyen elszámolni a fogyasztókkal - közölte a jegybank. A perek döntő többsége jogerősen lezárult, egy esetben van felülvizsgálati eljárás folyamatban a Kúria előtt, egy további perben az eljárást a bíróság felfüggesztette. Két érintett pénzügyi vállalkozás a per időszakában önkéntesen alávetette magát az adott időszakra vonatkozó elszámolási kötelezettségnek, így ezen eljárásokat a bíróság megszüntette. A bírósági döntések szerint a pénzügyi intézmények perrel érintett ászf-jei az érintett időszakra vonatkozóan is nagyobb részben tisztességtelennek, így érvénytelenek voltak - áll a jegybank közleményében.
Személyiségi jogok – a jóhírnévhez és a becsülethez való jog
A szerző a személyiségi jogokkal, azon belül is a becsülethez és a jóhírnévhez való joggal, illetve ezek megsértésével foglalkozik, összehasonlítva a régi és az új Ptk.-ban való szabályozásukat. Napjaink problémáival jogeseteken, bírósági határozatokon keresztül foglalkozik.
Európai Unió: adatvédelem a büntetőügyekben folytatott rendőrségi és igazságügyi együttműködés során
A Tanács 2015. október 9-én megállapodott az adatvédelmi irányelvtervezetre vonatkozó tárgyalási álláspontjáról. Az irányelv célja, hogy biztosítsa a személyes adatok védelmét a bűncselekmények megelőzése, nyomozása, felderítése, büntetőeljárás lefolytatása, büntetőjogi szankciók végrehajtása vagy a közbiztonságot fenyegető veszélyekkel szembeni védelem és e veszélyek megelőzése céljából végzett adatkezeléssel összefüggésben. A tárgyalási álláspont elfogadása lehetővé teszi, hogy a luxemburgi elnökség az adatvédelmi csomag e részével kapcsolatban is megkezdje a tárgyalásokat az Európai Parlamenttel.
Léhmann György pert nyert: tapsban törtek ki az adósok a Kúrián
Léhmann György devizapert nyert; a Kúria ugyanis annak ellenére ítéletet hirdetett egy perében, hogy a 2014. júliusi, adósmentőnek nevezett törvény „befagyasztotta” a devizaadósok pereit.
A "Polgári Igazságszolgáltatás Európai Napja” Békés megyében - Bírósági működés ismertetése, perszimuláció a programok között
A Békés megye területén működő bíróságokon 2015. október 14. és 2015. október 16. között az idei évben is alkalom nyílik arra, hogy a „Polgári Igazságszolgáltatás Európai Napja” keretében az állampolgárok jobban megismerhessék a polgári igazságszolgáltatás és a bíróságok működését, illetve a jogaik érvényesítésének lehetőségeit.
Autós üldözés a határnál: elítélték az embercsempészeket
Többéves fegyházbüntetésre ítélte a Lenti Járásbíróság azt a hat pakisztáni, indiai és afgán embercsempészt, akik bűnszervezetben szállítottak Magyarországról Olaszországba illegális bevándorlókat - közölte a Zalaegerszegi Törvényszék.
Bíróság elé álltak a halálos injekcióval fenyegetőző emberrablók
Emberrablással vádolt négy férfi pere kezdődött meg csütörtökön a Kecskeméti Törvényszéken. A vádirat szerint a vádlottak elraboltak egy férfit és egy Csávoly melletti tanyára vitték, ahol erőszakkal és fenyegetéssel arra kényszerítették, hogy írja alá az autójának eladásáról szóló szerződést.
Elítélték a rendőrt megrúgó migránst
Jogerősen másfél év felfüggesztett szabadságvesztésre ítélte és két évre kiutasította Magyarország területéről a bíróság azt a szír állampolgárságú migráns férfit, aki mellkason rúgott egy intézkedő rendőrt Szombathelyen – közölte a Vas Megyei Főügyészség csütörtökön az MTI-vel.
Elítélték az autókat feltörő, a Bodrogon átúszva menekülő férfit
Jogerősen két és fél év fegyházbüntetésre ítélt a bíróság egy 28 éves férfit, aki Tokajban a szüreti fesztivál idején kilenc autót tört fel, majd a Bodrogon átúszva próbált meg elmenekülni a rendőrök elől.
Jogerősen életfogytiglanra ítélték a barátnőjét meggyilkoló dobozi férfit
Jogerősen életfogytig tartó szabadságvesztéssel sújtotta a Szegedi Ítélőtábla csütörtökön azt a dobozi férfit, aki 2013-ban meggyilkolta barátnőjét, majd gázpisztollyal megfenyegette a kiérkező mentősöket és rendőröket.
A Hagyó-perben még karácsony előtt lehet ítélet - Befejeződött a bizonyítási eljárás a Kecskeméti Törvényszéken
Befejeződött a bizonyítási eljárás a Hagyó Miklós egykori szocialista főpolgármester-helyettes és 14 társa ellen a Kecskeméti Törvényszéken folyó perben. Hadnagy Ibolya tanácsvezető bíró a tárgyaláson bejelentette: október 15-én kezdődik az ügyészi perbeszéd, és még karácsony előtt megszülethet az elsőfokú ítélet. Homonnai János, a Központi Nyomozó Főügyészség ügyésze október 17-én több pontban pontosította, illetve módosította a vádat, azonban a tényállást és a minősítést alapvetően fenntartotta. A védőbeszédek november 12-én kezdődnek. Először a 11-15-ödrendű vádlottak védői szólnak védencük érdekében. A törvényszék további napként november 17-ét, 19-ét, 24-ét, 26-át és december 1-jét jelölte ki a védőbeszédekre. Ha nem tudják befejezni, akkor még december 8-a és 10-e is a rendelkezésükre áll. A tervek szerint a vádlottak december 10-én szólhatnak az utolsó szó jogán, majd még karácsony előtt megszülethet az elsőfokú ítélet.
A nap, amikor a bérlet pénzügyi lízinggé vált
A jogi szakma évtizedes vágyát teljesítette az új Ptk., amikor a nevesített szerződések közé beemelte a pénzügyi lízinget. Az új szabályozás azonban számos olyan elemet tartalmaz, amelyek mind adózási, mind jogi szempontból nem várt meglepetést okozhatnak az óvatlan gazdasági szereplők számára.
A labdarúgó bundáért való jogi felelősség kérdései a kártérítési felelősség szemszögéből
A tanulmány a labdarúgásban jelen lévő csalás, a bunda miatti jogi felelősség kérdéseit dolgozza fel. Az írás áttekinti a bunda jogi szempontból jelentős elméletei kérdései, a bundáért való sportjogi és büntetőjogi felelősség, részletekbe menően vizsgálva a polgári jogi, kártérítési felelősség, kérdéseit. A tanulmány aktualitását adja a közelmúlt magyar bundabotránya és az emiatt folyamatban lévő büntetőeljárás.
A bűncselekmények áldozatainak pszichológiai, érzelmi segítését is előírja az az európai uniós irányelv, amelynek átvételéről kedden egyhangúlag, 161 igen szavazattal döntött a parlament. A bűncselekmények áldozatainak jogairól szóló, Trócsányi László igazságügyi miniszter kezdeményezte törvénymódosítás szerint a büntetőeljárás során nagyobb tájékoztatást kell nyújtani a sértetteknek. Ezt segíti, hogy akár e-mailben is tájékoztatható lesz az ügyfél. Változik továbbá a biometrikus adatok kezelése a bűnügyi nyilvántartásban. Hatékonyabbá és olcsóbbá válhat a bűnügyi nyilvántartás azzal, hogy a jövőben a biometrikus adatok emberekhez és nem az ügyekhez kapcsolódnak, vagyis az azokhoz tartozó azonosító kódok a személyazonosító adatok és a fényképek nyilvántartásába kerülnek. A bűnügyi nyilvántartásról szóló jogszabály módosítása nyomán nem kell minden egyes eljárásban új DNS-mintát venni.
Az új közbeszerzési törvény változásai - Legfontosabb változások, új jogintézmények
Az országgyűlés 113 igen, 64 nem szavazattal elfogadta a közbeszerzésekről szóló új törvénytervezetet. A kormány a tavaly indult uniós költségvetési ciklusra kívánt egy új szemléletű közbeszerzési törvényt bevezetni. A jogszabály átmenti rendelkezései alapján a törvény hatálybalépése 2015. november 1. napja lesz. Rendelkezéseit a hatálybalépése után megkezdett beszerzésekre, közbeszerzési eljárások alapján megkötött szerződésekre, tervpályázati eljárásokra és az azokkal kapcsolatban kérelmezett, kezdeményezett vagy hivatalból indított jogorvoslati eljárásokra és előzetes vitarendezési eljárásokra kell alkalmazni.
Balla Irma-gyilkosság: véres ágytakaró buktatta le a munkást
A vérrel borított takarót, amelyen az áldozat feküdt, nem vizsgálta senki. Teljes felületének DNS-vizsgálata több mint százmillió forintot emésztett volna fel. Pedig tudták, hogy a tettesnek hozzá kellett érnie. A nyomozás lezárása után a rendőrség a most 36 éves D. Lajos ellen javasol vádemelést különös kegyetlenséggel elkövetett emberölés megalapozott gyanúja miatt a Balla Irma-gyilkosság ügyében. A gyanúsított DNS-ét újszerű nyomkutatás eredményeként találták meg az áldozat ágytakaróján.
Tételek: 6461 - 6480 / 7182 (360 oldal)